LO's stand på Nibe er blevet populær især blandt de unge drenge. Udover at de taler med de unge om løn- og arbejdsforhold har de også taget et alkometer med. - Det er nærmest en slags service overfor de unge mennesker, og det har vist sig at være populært, siger Allan Busk, næstformand i 3F i Aalborg. Daniel Christensen fra Brønderslev er en af dem, der lige ville have tjekket promillen inden turen gik videre til koncert og mere festivaløl. Et pust i alkometret viser en promille på 0,9. - Det er da meget sjovt at vide, men det betyder ikke, at jeg ikke vil drikke mere, siger Daniel Christensen og iler videre til koncertpladsen. Rekorden som LO indtil nu har målt er en promille på 2,4.

Referat:
Det er et hit at få tjekket promillen på årets Nibe Festival. Det er LO Nordjylland, der har taget et alkometer med på deres stand.